צהל

**צהל, צה"ל, צ"הל** או **צה"L** הוא הצבא הלאומי של מדינת ישראל, ומטרתו היא להילחם בכל מי שמעצבן את ראש הממשלה. שמו של צהל נגזר מראשי תיבות של שמו האמיתי "צבא הלוחמים" (מאחר והמילה הראשונה, צבא, מתחילה באות צדי ואילו המילה השנייה מתחילה בה' ואז מתחילה גם בל'). מדובר כמובן באבסורד של ממש מאחר ויש שתי מילים מהמילה השנייה ורק מילה אחת מהמילה הראשונה, ולא כך יש לרשת ראשי תיבות! מי לימד אותם? איזו רמה ירודה של תכנון. באמת רמה ירודה.

## חילות צהל

### חיל הלוגיסטיקה

חיל הלוגיסטיקה אחראי על הבאת כל הציוד למקומות בזמן, על מנת ששאר החילות בצהל לא יוכלו לתפקד כראוי. בחיל הלוגיסטיקה יש הרבה משאיות, וגם איזו מלגזה או שתיים נראה לי.

### חיל הרפואה

חיל הרפואה

חיל של חנונים. יש בחיל הזה חובשים, רופאים, ואפילו שטוטנגערטר אחד. מטרתו של חיל הרפואה הנ"ל (כלומר, זה שאני מדבר עליו כרגע) היא לדאוג לבריאות של  כלל החיילים המשרתים בו. למשל כשחובש אחד חולה החובש השני מביא לו מדחום.

### חיל הלילה

בזמן שרוב חילות צהל עושים את תפקידם במהלך היום, חיל הלילה אחראי על תפקודו התקין של הצבא גם בשעות החשיכה. אם לא היה חיל לילה כולנו היינו מתים, מאחר ומדובר בחיל חיוני במיוחד.

### חיל התותחנים

חיל של אנשים עם תותחים שיורים על האויב פיו פיו.

### חיל המודיעין

חיל המודיעין הוא החיל הכי טוב מאחר והוא ממוקם במודיעין, שהיא כידוע העיר הכי טובה בארץ, אבל זה לא מה שרציתם לדעת - באתם לכאן לברר מה החיל הזה עושה, אז אספר לכם שמה שהוא עושה זה לכתוב מיילים ולענות על טלפונים, וגם יש את כל הסיפור הזה עם כיפת ברזל, שנרחיב עליו ביום אחר, ועוד כמה דברים שאסור לדבר עליהם, כי צהל לא מרשה, אבל זה באמת החיל הכי טוב, תסמכו עלי, שירתתי שם אז אני יכול להגיד מניסיון שזה החיל הכי טוב על פי כל הדעות, וכעת מומלץ לעצור את המשפט הזה, כי האורך שלו כבר באמת מעבר לכל פרופורציה. מעבר. לכל. פרופורציה.

\*ברצוני להוסיף שכרגע עדכנו אותי שיש לחיל הלוגיסטיקה שתי מלגזות ולא אחת.

### חיל ההנדסה

חיל שמורכב מכל מי שיש לו כומתה כסופה. ככה עובדים גם המיונים: כל יום יש חייל אחד מחיל ההנדסה שבא לבקו"ם, ועובר על החיילים שמתגייסים ושואל אותם אחד אחד "אמור לי, האם יש ברשותך כומתה כסופה?" במידה והחייל עונה "כן", מעיף הנציג מבט אל כתפו השמאלית, ואם הוא אכן רואה שם כומתה כסופה הוא חוטף לו אותה במהירות הבזק. הם מהירים שם בחיל ההנדסה. לאחר מכן החייל הצעיר נלקח לחדר אחר שבו הוא **מחוייב** לחתום על טופס שמשבץ אותו בחיל ההנדסה, ורק לאחר שהוא חותם נותנים לו את הכומתה בחזרה. מדובר במניפולציה אכזרית שמבצעים חיילי חיל ההנדסה על הצעירים שלא מבינים כלום, שלאחר מכן אינם יכולים לשנות את שיבוצם, וכך למעשה קובעים להם את השיבוץ על היום הראשון שלהם בצבא.

### חיל האוויר

מדובר בחיל שעוסק ב**צוללות**, **ספינות טילים** (סטי"לים) **ספינות דבור**, ויחידות מיוחדות העושות שימוש ב**סנפירים**. החיילים בחיל הזה הם ממש אחלה בסך הכל, חוץ מגיא ועמית שהם **לא**. הרבה אנשים שירתו בחיל הזה, יש מצב שגם אלי כהן.

### חיל הים

בחיל **הזה** יש מטוס**ים** ומסוק**ים**, כמו גם רחפנ**ים** ומל"ט**ים**. יש להם גם דאון, מזל"ט, טיל, רקטה, טיל רקטה, טיל בליסטי, טיל חכם, טיל גיל, ואפילו יחידה של צנחנ**ים** עם מצנח**ים**. כן, באמת. בצבא של היום יש אנש**ים** עם מצנח**ים**. אבל בגדול מה שמשוייך לחיל הים הוא כל מה ש**יכול לעוף**.

### הפולמוס לגבי חיל הים וחיל האוויר

ישנו ויכוח ארוך שנים בין הטועים והצודקים לגבי חיל האוויר וחיל הים של צהל. הטועים סבורים כי שמות החילות לא הולמים, מאחר וכל מה שיש בחיל האוויר נמצא בים ואילו מה שבים שייך לחיל האוויר. הצודקים מסבירים אפוא כי אין מדובר באבסורד או טעות של מקימי המדינה, אלא בתכסיס מכוון ומתוחכם להטעות את האויב, שישלח כוחות שמתאימים ללחימה באוויר כשחיל האוויר בא, וכוחות שמתאימים ללחימה בים כשהוא נלחם בחיל הים, וכך למעשה תמיד יבוא לא מוכן ויפסיד.

### חיל השריון

חיל של חיילים מיוחדים, שבניגוד לחיילים בשאר החילות, נלחמים עם שריון לגופם, ולכן, הרבה יותר קשה לפגוע בהם. לחיילי השריון יש נעליים שחורות, בניגוד לשאר הצבא, שבו יש לפעמים ככה ולפעמים ככה.

### חיל הפסיפלורה

זה החיל שמביא פסיפלורה לכולם, אני לא יודע מה יש לא להבין פה, זה די מסביר את עצמו. מה אתם לא מבינים? מה לא עשיתם צבא? תתביישו.

## במידה ויש כאן קורא שכן עשה צבא

אם מישהו קורא בערך זה ומתקומם מיד "אך אני הרי כן עשיתי צבא ממש כן!", ניתן להסיק מכאן שעל ראש הגנב בוער הכובע, ומכאן שאדם זה לא עשה צבא, ועל כן **שיתבייש.** במידה ובכל זאת יש כאן קורא שבאמת עשה צבא, ועדיין לא יודע מה זה, אני מתנצל בפניו מכלב לב. עם זאת, יש לציין שהקורא המדובר עבר שלוש שנים בצבא מבלי להבחין בדבר ולפיכך ככל הנראה מדובר באוויל חסר-מוח.

## מלחמות צהל

צהל עשה הרבה מלחמות בחייו, ויש לו כבר מלא ניסיון. להלן רשימה של כל המלחמות שקרו:

1. הזאת הראשונה

2. הזאת שהיה שם מישהו סיני נראלי קראו לו צ'אי מינג הם קוראים ככה לכולם

3. הזאת שלקחה שישה ימים וניצחנו

4. הזאת ששכחתי

5. הזאתי שהכל באשמת גולדה

6. הזאת נגד אור עקיבא

7. הזאת שאחר כך

## ביקורת כלפי ו/או נגד צה'ל

ישנם אנשים מסויימים שמבקרים את צהל בחריפות בטענה שהוא מבצע פשעים שונים ואף רצח. אנשים אלו מכונים **סמולנים** ואנחנו לא אוהבים אותם. לאנשים אלו אומר צהל בתגובה: "אתם טועים ממש". על אנשים אלו ניתן למנות את רוג'ר ווטרס, יואב אליפלט, תובל שפיר ואלכסנדר המילטון.

## מי משרת בצהל בפועל כרגע

- דוד שלי

- דוד שלך

- דוד גרוסמן

- כנראה עוד אנשים

- כל מי שבחיל ההנדסה, כולל אלה שהגיעו לשם בעקבות קונץ.